Β2. Ο *Κυκλαδικός* Πολιτισμός

Πού, πότε αναπτύχθηκε ο κυκλαδικός πολιτισμός, ποιοι παράγοντες ευνόησαν την ανάπτυξή του;

* Αναπτύχθηκε στις *Κυκλάδες* την *3η* και *2η* χιλιετία π.Χ.
* *Ευνοήθηκε*:

α) από την προνομιακή *γεωγραφική* θέση των νησιών

β) από την ανάπτυξη της *ναυτιλίας*.

Πού χτίζονται και πώς αναπτύσσονται οι οικισμοί στις Κυκλάδες;

* Αναπτύσσονται μάλλον αυτόνομα, *χωρίς* να υπάρχει κεντρική εξουσία.
* Αρχικά, χτίζονται *κοντά* στη θάλασσα ή σε *χαμηλούς* λόφους.
* Γύρω στο *2300 π.Χ*.:

 - άλλοι οικισμοί *οχυρώνονται*,

 - άλλοι καταστρέφονται και ξαναχτίζονται *οχυρωμένοι*,

 - άλλοι χτίζονται *μακριά* από τη θάλασσα, σε *υψηλούς* λόφους.

* Στη 2η χιλιετία π.Χ.

 - οι οικισμοί μεγαλώνουν,

- τα κτίρια είναι πιο μεγάλα και εντυπωσιακά.

- ο πιο σημαντικός οικισμός είναι το *Ακρωτήρι* στη Θήρα.

Τι συμβαίνει στις Κυκλάδες κατά τη 2η χιλιετία π.Χ.;

* Οι Κυκλαδίτες έρχονται σε επαφή με την ηπειρωτική Ελλάδα και την Κρήτη.
* Μετά το 1600 π.Χ. (μεγάλοι σεισμοί) οι Κυκλάδες υποτάσσονται στους *Μινωίτες*.
* Γύρω στο 1450 π.Χ. στις Κυκλάδες κυριαρχούν οι *Μυκηναίοι*.

Ποια είναι τα πιο χαρακτηριστικά δημιουργήματα της κυκλαδικής τέχνης;

Μαρμάρινα *ειδώλια*:

* παριστάνουν γυναίκες, άνδρες μουσικούς, πολεμιστές ή κυνηγούς.
* Οι μορφές είναι έντονα σχηματοποιημένες, με λίγες λεπτομέρειες για την αναγνώριση του φύλου.

**Ερώτηση κρίσεως**:

Ας παρατηρήσουμε τον χάρτη μας. Ποιο ρόλο πιστεύετε ότι έπαιξε η ***γεωγραφική θέση*** των Κυκλάδων στην  ανάπτυξη του Κυκλαδικού  πολιτισμού; (τετράδιο)